Tervarit Juniorit

Eli kuten varmasti kaikki tietää, seuran jäsenet/vanhemmat eivät ole enää olleet tyytyväisiä seuran toimintaan pitkään aikaan. Niinpä nyt on viimeinen hetki lähteä korjaamaan tilanne, kääriä hihat ja aloittaa toiminta seuran elvyttämiseksi , jotta meidän pojilla olisi vielä hieno seura, jota ovat jo pitkään edustaneet. Toivottavasti Oulussa toimisi jatkossakin seura, joka keskittyy pelkästään junioreiden futikseen.

Kokoonnuimme ti 14.8. Kari Karjalaisen (ollut hallituksen jäsen keväästä lähtien) kutsumana käsittelemään seuran tilannetta. Kokouksessa oli Karin lisäksi Valmennuspäällikkö Jari Pyykölä ja edustus jokaisesta seuran joukkueesta. Kokouksessa päädyttiin seuraavaan; eli Tervareiden eri ikäluokkien joukkueet toimivat mallikkaasti ja organisoidusti. Jokaisen joukkueen toiminta kuitenkin itsenäistä ja seuran näkyvyys joukkueiden eteenpäin viemisessä lähes (täysin) olematonta. Suureksi ongelmaksi on muodostunut hallituksen toimimattomuus. Asioita ei ole enää hoidettu niin kuin niiden olisi pitänyt hoitua. Luottamus seuran toimivuuteen on mennyt kokonaan.

Ongelman ratkaisuksi näimme, että hallitus vaihdetaan pikaisesti ja palautetaan tekemisen meininki seuran toimintaan, jolloin avoimuus ja luotettavuuskin korjaantuu. Emme voi odottaa ongelmien kanssa syyskokoukseen saakka, joka on suunniteltu järjestäväksi joulukuussa, koska ongelmat vaativat nopeaa toimintaa. Siksipä hallitus järjestää lähiaikoina ylimääräisen vuosikokouksen, jossa tarkoitus toteuttaa sovittu suunnitelma.

Niinpä haemme nyt vanhemmista innokkaita ja asialle omistautuvia aktiivisia jäseniä, jotka voisivat ryhtyä toimimaan seuran hallituksessa. Tarkoitus olisi, ettei pestistä tule useita vuosia kestävä, vaan sinne pyritään saamaan vaihtuvuutta. Hallitukseen tarvitaan vähintään viisi jäsentä. Toivottavaa olisi, että jäsenet koostuisivat lähes kaikista ikäluokista, jolloin saadaan tasapuolisuutta päätöksien tekemisiin.

Kokous käytiin ongelmien kirjosta huolimatta positiivisessa hengessä. Kaikkien joukkueiden tavoitteena ja tahtotilana on, että seuran toiminta saadaan elvytettyä, mikä ei ole todellakaan mahdoton tehtävä.

Jos jollakin herää kiinnostusta asiaan, ottakaa minuun pikaisesti yhteyttä. Voi myös soitella ja kysellä tarkemminkin kokouksen tarkemmista sisällöistä, jos haluaa. Asioita laitetaan jälleen eteenpäin perjantain 24.8. jälkeen.

Terveisin, Petri